Football Manager

Football Manager – kompiuterinių žadimų serija, futbolo komandos valdymo simuliacija. Žaidimą nuo 1982 metų iki XX a. 10 dešimtmečio vidurio leido Addictive Games, 2004 metais pavadinimą nusipirko Sports Interactive, šiuo žaidimu pakeisdami anksčiau leistą Championship Manager. JAV ir Kanadoje žaidimas parduodamas „Worldwide Soccer Manager 2006“ pavadinimu.

 Istorija 

 Originalus žaidimas 
Pirmąją žaidimo versiją 1982 metais ZX Spectrum kompiuteriams sukūrė Kevin Toms, tai buvo pirmas futbolo valdymo simuliacijos tipo žaidimas. Žaidimas sėkmingai išpopuliarėjo, buvo adaptuotos versijos kitų rūšių kompiuteriams – Amstrad CPC, Commodore 64, BBC Micro, Commodore Amiga ir k.t.

Vėliau Kevin Toms išleido naujos versijas „Football Manager 2“ (1988), „Football Manager World Cup Edition“ (1990). 1993 metais jau be Kevin Toms išleista versija „Football Manager 3“ nebuvo tokia sėkminga kaip pirmtakės ir serija nutrūko.

 Football Manager 2005 
Nuo 1992 metų kuriamo Championship Manager kūrėjams Sports Interactive ir leidėjui Eidos 2003 metais nutraukus bendrą darbą, 2004 metų vasario 12 d. Sports Interactive pranešė apie „Football Manager“ vardo įsigyjimą ir ketinimus leisti žaidimus šiuo pavadinimu. „Championship Manager“ žaidimas toliau vystytas be Sports Interactive.

2004 metų lapkričio 4 d. Jungtinėje Karalystėje išleista pirmoji atnaujinto žaidimo versiją „Football Manager 2005“ (FM 2005), konkuravusi su Eidos išleista „Championship Manager 5“ versija.
Naujojoje „Football Manager“ versijoje atnaujinta vartotojo sąsaja, pakoreguoti rungtynių simuliacijų algoritmai, atnaujinta komandų ir žaidėjų duomenų bazė, taip pat įtrauktas naujas funkcionalumas. Žaidimas, išleistas PC ir Mac sistemoms, tapo 5 greičiausiai parduodamų visų laikų žaidimų.

 Football Manager 2006 
„Football Manager 2006“ PC ir Mac versija išleista 2005 metų spalio 21 d. ir per savaitę tapo antru greičiausiai Jungtinėje Karalystėje parduodamu žaidimu ( ).
Šioje versija nėra esminių pakeitimų, tik smulkūs patobulinimai bei atnaujinta žaidėjų duomenų bazė.

2006 metų balandžio 13 d. išleistos Xbox 360 bei delniniams kompiuteriams PSP pritaikytos žaidimo versijos

 Football Manager 2007 
2006 metų spalio 18 d. išleistos „Football Manager 2007“ versijos PC bei Mac (Apple Macintosh ir Apple-Intel) platformose, tų pačių metų gruodžio mėnesį išleistos versijos Xbox 360 ir PSP platformoms. Pagrindiniai patobulinimai – perdarytas žaidėjų paieškos bei ugdymo funkcionalumas, papildytas bendravimas su žiniasklaida, žaidėjais bei klubo taryba, galimybė statyti naują stadioną. Vienas svarbesnių papildymų – išlaikomieji klubai, dviejų klubų ryšys, kai išlaikomas klubas palankesnėmis sąlygomis gali nuomoti ar pirkti žaidėjus, stipresnis klubas galės leisti kai kuriems ugdomiems žaidėjams įgauti patirties silpnesnėje komandoje, rengti draugiškas tarpusavio rungtynes.

 Football Manager 2008 
„Football Manager 2008“ versija Windows ir Mac operacinėms sistemoms išleista 2007 m. spalio 17 d. Xbox 360 žaidimų kompiuteriams skirta versiją planuojama išleisti 2008 m. kovo mėnesį.

Šios versijos patobulinimai:
 tolydi rungtynių eiga – pridėta papildomų vartotojo sąsajos elementų, padedančių pasiruošti rungtynėms, taip pat vertinimai prieš rungtynes bei komentarai po rungtynių
 tarptautinių rinktinių valdymas
 patarėjas – žaidimo metu atsirandantys patarimai, padedantys naujiems žaidėjams perprasti pagrindinius žaidimo elementus
 trenerių ataskaitos – išsamios ataskaitos apie kiekvieną komandos žaidėją
 kapitono ir vicekapitono pasirinkimas sezono pradžioje
 keičiami aikštės išmatavimai
 prieš sezoną nustatomos premijos žaidėjams už laimėtus prizus
 generuojami žaidimo metu sukurtų žaidėjų veidai
 kalendorius, patobulinta užrašų knygelė

 Football Manager 2009 
2008 m. spalio mėnesį išleista „Football Manager 2009“ versija Windows ir Mac operacinėms sistemoms, kurioje rungtynės pradėtos rodyti trimačiu režimu su galimybę pasirinkti stebėjimo tašką. Pridėta daugiau bendravimo su žiniasklaida bei trenerio asistentais.

 Football Manager 2010 
2009 m. spalio 30 d. išleista „Football Manager 2010“ versija, kai kurie šios versijos papildymai:
 Patobulintas rungtynių trimatis vaizdas (dirbtinis apšvietimas su šešėliais, žiūrovai, kintanti aikštės būklė, daugiau judesių)
 Žymiai patobulintas oficialus žaidimo duomenų bazės redaktorius, leidžiantis gan paprastai į žaidimą ridėti naujų lygų, žaidėjų, komandų, neoficialių turnyrų.
 Supaprastintas taktinis komandos valdymas – sukurtas paprastas taktikos kūrimo langas, galimybė nežymiai pakoreguoti taktiką rungtynių metu.
 Pridėti trenerių štabo susirinkimai, kur trenerių komanda pataria įvairiais klausimais.

 Football Manager 2011 
„Football Manager 2011“ versija buvo išleista 2010 m. spalio 29 d. Kai kurie iš daugelio patobulinimų, kurie yra šioje versijoje:
 Patobulinta treniruočių sistema.
 Patobulinta naujų žaidėjų paieška.
 Pagerinta žaidimo grafika ir 3D vaizdas.
 Pirmą kartą žaidime pasirodys futbolo agentai.
 Rungtynės vakare (taip vadinamas naktinis futbolas).
 Besikeičiančios oro sąlygos.

 Football Manager 2012 
„Football Manager 2012“ yra naujausia šio žaidimo versija, kuri buvo išleista 2011 m. spalio 21 d.Football Manager 2012 Transfers to Shops on 21st October  Kai kurie šios versijos patobulinimai:
 Žaidėjams pradedant trenerio karjerą nebereikia rinktis šalių, kurių komandas nori treniruoti.
 Patobulintos žaidėjų biržos ir kontraktų sistemos.
 Pridėtos naujos varžybų peržiūros kameros, patobulinta vaizdo kokybė, pagerintos oro sąlygos, pridėti nauji stadionai.
 Naujas trenerio bendravimas su žaidėjais. Sukurti nauji 5 tonai, kurie nurodo, kaip bus bendraujama su žaidėjais.
 Sukurta nauja žaidimo paaiškinimo sistema naujokams.

 Nuorodos 
 FootballManager.net – oficiali žaidimo svetainė
 Apie žaidimą Sega puslapyje 
 Lietuvos Football Manager bendruomenė 

 Šaltiniai 

Kategorija:Kompiuterinių žaidimų serijos
Kategorija:Sporto kompiuteriniai žaidimai